Greifswald kjernekraftverk

Greifswald kjernekraftverk ved kystbyen Lubmin nord for byen Greifswald i Mecklenburg-Vorpommern i det nordøstlige Tyskland er et nedlagt kjernekraftverk og kraftvarmeverk, som produserte elektrisk kraft og sørget for lokal fjernvarme i området.   

Byggestart var i 1970, og den første av fem reaktorer ble satt i kommersiell produksjon 12. juli 1974. Allerede året etter hadde kraftverket sitt første alvorlige uhell. Alle reaktorene ble stengt ned i 1989/90, og reaktor 5 hadde barevært i drift i noen få uker. Etter Tysklands samling ble ikke noen av de fem sovjetisk-bygde anleggene ansett som kandidater for modernisering. I alt 235 brenselelementer ble solgt til det teknologisk identiske Paks kjernekraftverk i Ungarn.

Samlet maksimal effekt fra de fem trykkvannsreaktorene var 2 200 MWe.

Referanser 

Kjernekraftverk i Tyskland
Kraftverk i Mecklenburg-Vorpommern
Nedlagte kjernekraftverk
Kraftverk etablert i 1974
1974 i Tyskland
Kraftverk nedlagt i 1990
1990 i Tyskland
Tidligere byggverk i Tyskland